**Referat fra FAU møte om blant annet klassesammensetning og foreldreråd**

Dato: 02.06.2025

Deltagere: Jarle – rektor

Representanter fra 8A, 8B, 8C, 2 fra 9B, 10C

Hvor: Administrasjonen Tinntjønn skole.

1. Sammenslåing av 8ende trinn og tilbakemeldinger fra foresatte

**1. Tilbakemelding fra foresatte**

* Flere foresatte uttrykte ønske om å gå tilbake til tre klasser, med begrunnelse i bedre samhold, trygghet og læringsmiljø. Også på grunn av en allerede turbulent og lite stabil klassesituasjon på Lunde skole 1-7 klasse med mye deling og sammenslåinger.
* Noen foreldre rapporterte at deres barn har trivdes sosialt, men at det har vært mye støy og lavt læringsutbytte etter sammenslåingen.
* Enkeltelever har ytret ønske om klasseskifte på bakgrunn av manglende ro og læring, men samtidig opplevd forbedring etter gjenforening med tidligere klassekamerater.

**2. Observasjoner fra skolen og mobilteamet**

* Det var uro i klassene før sammenslåingen, særlig i tidligere 8A, mens 8C opplevdes som roligere.
* Mobilteamet observerte klassene etter sammenslåingen og rapporterte:
  + Klasse 1: Manglende tydelighet fra de voksne, som førte til mer forhandling og uro.
  + Klasse 2: Kaotisk start, men klar positiv utvikling etter kort tid. Har potensial for godt læringsmiljø.
* Rutiner som ble etablert: Lukking av Chromebook, tydelige regler for bråk og bevegelse i klasserommet.

**3. Resultater fra spørreundersøkelse blant elever**

* 55 % svarte at de trives i de nye klassene.
* 18 % trives dårlig.
* Ingen svarte at de ikke har noen å være med.
* Kommentarer fra elever nevner lavere læringsutbytte og usikkerhet rundt de nye klassesammensetningene.

**4. Videre prosess**

* Skolen og lærerne planlegger å gå videre med to klasser fra høsten av.
* Det understrekes at når klassene først settes, skal det være stabilt fremover – høy terskel for flere omorganiseringer.
* Foreldre oppfordres til å melde inn behov tidlig, slik at nødvendige justeringer kan gjøres før problemer vokser.
* Det er enighet om at et tett samarbeid mellom skole og hjem er avgjørende for å lykkes med sammenslåingen.
* Det ble erkjent at trinnet har hatt en turbulent historikk, og at det derfor er ekstra viktig med forutsigbarhet og ro fremover.

**Konklusjon**

* Skolen mener sammenslåingen kan fungere dersom klare rutiner følges og tiltak opprettholdes.
* Det er et behov for videre dialog og oppfølging for å sikre at det nye oppsettet fungerer over tid

**2. El-scoot/mopedbiler**

Det har denne våren blitt observert flere trafikkfarlige situasjoner fra som ikke overholder trafikkreglene. Det er viktig å påpeke til ungdommen at når man ferdes på sykkel, el-scoot, moped og/eller mopedbiler er man ikke gående og det er et helt annet lovverk som er gjeldende. Skolen kommer til å ta kontakt med politiet for eventuelt kontroller/holdningsendring.

**3. Gjennomgang av sosial handlingspland**

FAU og rektor gjennomgikk sosial handlingsplan og gav eventuelle innspill på hva vi mente kunne bli bedre eller det som allerede var bra.

**4. Informasjon om standpunkt for 10 ende**

Info skriv om dette følger med eleven hjem. Der blir det også opplyst om eventuell klagefrist, hvordan det skal klages og hvem som skal klage.

**5. Skoleår 25/26**

Datoer for skoleår 25/26 er satt. Dette kommer snart ut.

**6. Framtidig foreldremøte**

Det vil bli endring fra «dagens» modell og bli gjennomført mer etter dialogmodellen. Det blir mindre prat fra rektor og lærere. Det vil heller bli lagt mer over på elev-foreldredialog.

**7. Valgfag**

Det kom innspill om valgfag Design-Redesign. Var veldig lite redesign og det ønsket man en endring på. Man ønsket også at det skulle stilles mer krav til elevene.

Det kom også innspill på Friluftsliv. Der savnet man at elevene fikk opplæring i knuter og liknenede og at slik opplæring ble gjort lettere tilgjengelig for elevene og at det blir opplyst om på en slik måte at de skjønner hva som skal og må gjøres.